ŠKOLA POD MASKAMA

Za ovo spremni nismo bili,

no šalu i smijeh nismo krili.

Online škola u početku je bila fora,

ali Zoom naša najveća noćna mora.

Ostajali kod kuće ubiti dosadu,

falilo nam je biti u razredu.

A sada pod maskama jedva dišemo,

jedino šalabahtere na nju pišemo.

Dezinfekcija nam smrdi i toplomjera nam je dosta,

morali smo primiti takvog neželjenog gosta.

Sada šapćemo jer nas maske skrivaju,

iako profesori u tome ne uživaju.

Školske hodnike ne viđamo više,

jedino učionicu glazbenog gdje note padaju kao kiše.

Počelo je biti obrnuto sve,

sada pod satom smijemo na wc.

Pazimo na sebe i na druge,

pa stalno moramo prati ruke.

Više ruku ne pružimo,

sada distancu od drugih držimo.

S učionicom brzo dođe rastava,

jer nam je sada skraćena nastava.

Mi se na to ne žalimo,

jer se sada više družimo. LEONARDA MANDIĆ 8.B